Ιαπωνικοί διάλογοι με μπλε χρώμα. Κορεατικοί διάλογοι με κίτρινο χρώμα.
(στα κορεατικά) Ονομάζεται Κο Χάνσου.
Και λένε ότι έχει βάψει τα χέρια του με αίμα.
Κάνει τις βρομοδουλειές ενός ισχυρού ανθρώπου στην Ιαπωνία.
Τα ακούς αυτά και αναρωτιέσαι.
Έγινε ένας απ' αυτούς
ή είναι ακόμα ένας από μας;
Τι μας νοιάζουν όλα αυτά; Εγώ ξέρω ότι δίνει καλές τιμές.
Δεν σε ταλαιπωρεί και δεν αντέχει τους βλάκες.
Η μαγείρισσά του λέει
ότι ποτέ δεν φοράει δεύτερη φορά το ίδιο πουκάμισο.
Το φοράει μία φορά και το πετάει.
Το φαντάζεσαι; Ποιος νομίζει ότι είναι;
Ξέρει να σέβεται την τάξη.
Ήρθε δύο φορές για να υποβάλει τα σέβη στον πατέρα μου.
Έχουν συμπαθήσει ο ένας τον άλλον.
Τζιγιούν, σκέφτεται ο πατέρας σου να εγκατασταθεί εδώ;
Ή θα γυρίσει στην Οσάκα;
Ίσως αν αποκτήσει σπίτι εδώ…
να εγκατασταθεί κιόλας.
Μάλλον αυτό θα κάνει.
-Σιωπή! -Πατέρα, ο κανόνας είναι μια πήχη.
Είπαμε όσο το μπράτσο μου!
Νομίζεις ότι θα καθορίσει τις τιμές μου
το μπράτσο ενός φλύαρου παιδιού;
Κύριε, σας παρακαλώ.
Εσύ μην ανακατεύεσαι.
Ο γιος σου θα πληρώσει για την ασέβειά του.
Αλλά αν θες, μπορώ να σου το μακρύνω το μπράτσο.
Τα αγοράζω.
Πέντε γεν για 20 μυλοκόπια.
Σας ευχαριστώ, πάρτε αυτό.
Κράτα το.
Κύριε Κο Χάνσου!
ΒΑΣΙΣΜΕΝΟ ΣΤΟ ΒΙΒΛΙΟ ΤΗΣ ΜΙΝ ΤΖΙΝ ΛΙ
Πατσίνκο
ΤΟΚΙΟ
(στα ιαπωνικά) Περνάτε όλοι καλά;
Μόλις είδα τους γονείς του γαμπρού και της νύφης.
Και κατάλαβα από πού πήραν την ομορφιά τους.
Άρα, όλοι θέλουν να αποτύχω.
Δεν ισχύει αυτό. Μη σκέφτεσαι τόσο άσχημα για μας.
Θα προσπαθήσω.
Η χώρα έχει αλλάξει πολύ από τότε που πήγες στην Αμερική.
Πολύς κόσμος βγάζει πολλά λεφτά πολύ γρήγορα.
Κόσμος που πριν λίγα χρόνια ίσα που τα έβγαζε πέρα.
Ίσως τέτοιο κόσμο χρειάζεται η χώρα.
Σαν τον γιο του ιδιοκτήτη πατσίνκο;
Πλάκα κάνω! Τόσα χρόνια είμαστε φίλοι.
Τώρα θυμήθηκα κάτι που είπες όταν ήμασταν παιδιά.
Τι είχα πει;
Ότι σου είπε ο πατέρας σου
πως τους Κορεάτες τους ανέθρεψαν σκυλιά.
Γι' αυτό τρώμε χώνοντας τα μούτρα μας στο πιάτο
αντί να το σηκώνουμε όπως εσείς.
-Είπα τόσο απαίσιο πράγμα; -Ναι.
Παιδιά ήμασταν.
Μάλλον δεν κατάλαβα τι είπε.
Έξυπνη κίνηση εκ μέρους σας να συνεργαστεί η Κόλτον με τον κύριο Άμπε.
Είναι ο καλύτερος κατασκευαστής με τη μεγαλύτερη επιρροή.
Το μισό υπουργείο Οικονομικών
είναι στον γάμο της κόρης του. Αυτό βοηθάει.
Βέβαια, είναι και πολλοί από τον χώρο μας.
Αλλά μην ανησυχείς. Με τέτοια γραβάτα, θα ταιριάξεις τέλεια.
Άσε με να μαντέψω.
Είναι Armani.
Hermès. Μια χαρά τα κατάφερες.
Θα έχει ενδιαφέρον να δω τι σκέφτεται ο Άμπε για σένα.
Χορεύω και ξαναχορεύω
Ένα, δύο, τρία, χαμογελάστε!
Πιο κοντά, παρακαλώ.
Έφυγες πολύ νέος, σωστά;
Ήμουν 14 ετών.
Άκουσα ότι πήγες κι εσύ στις ΗΠΑ.
Ναι, στο Κέμπριτζ.
Στο Χάρβαρντ, δηλαδή.
Διοίκηση επιχειρήσεων.
Πώς ήταν η Σχολή Διοίκησης Επιχειρήσεων του Χάρβαρντ;
Καλή εκπαίδευση για την αμερικανική νοοτροπία.
Δηλαδή;
Στις ΗΠΑ λατρεύουν τα παιχνίδια.
Όλα τα κάνουν παιχνίδι.
Έτσι, όποτε γνώριζα κάποιον, άντρα κυρίως,
ήθελε να παίξουμε μαντεψιές…
"Τι Ασιάτης είμαι;"
Κλασικό. Πάντα λένε Κινέζος στην αρχή.
Ευτυχώς, αμέσως μετά λένε Γιαπωνέζος.
Τουλάχιστον εσένα σε πετύχαιναν στη δεύτερη χώρα.
Μ' εμένα η Κορέα δεν ήταν καν στην τετράδα.
Αν δεν είχα όρεξη, απλώς έγνεφα μόλις έλεγαν Ιαπωνία.
Δεν είναι και εντελώς ανακριβές.
Όχι. Δεν είναι ανακριβές.
-Κύριε Τομ! -Κύριε Άμπε!
Ο γαμπρός σας φαίνεται πολύ εργατικός. Είστε τυχερός.
Το ελπίζω, για το καλό της κόρης μου.
Να σας συστήσω το νέο μέλος της ομάδας.
Ο κύριος Μπεκ, από το γραφείο της Νέας Υόρκης.
Τιμή μου που με καλέσατε.
Τι ομάδα αίματος έχεις;
Μηδέν.
Μάλιστα. Αισιόδοξος.
Σ' αυτόν τον κόσμο, αυτό είναι ένστικτο επιβίωσης.
Ας δούμε αν θα σε βοηθήσει.
Καλή διασκέδαση σε όλους σας.
Γιατί το είπε αυτό;
Μάλλον ανησυχεί για την αφοσίωσή μου.
Ναι. Κορεάτες εναντίον Ιαπώνων.
Γιατί δεν τα βρίσκετε οι δύο λαοί μεταξύ σας;
Ό,τι έγινε, έγινε.
Να διαβεβαιώσεις τον Άμπε ότι δεν χρειάζεται να ανησυχεί για μένα.
Είμαι αφοσιωμένος στη Shiffley's.
Επειδή με πληρώνουν.
ΟΣΑΚΑ
Κιάουνκι, ξύπνα.
Συννυφάδα μου, ώρα για βραδινό.
Πού είναι ο Σόλομον;
Στο Τόκιο, το ξέχασες; Κλείνει μια μεγάλη συμφωνία.
Σάντζα. Από πάντα δεν το ξέραμε
ότι αυτός θα τα καταφέρει;
Είναι καλό παιδί.
Ώρα να φας.
Δεν βαρέθηκες να με φροντίζεις;
Μη λες τέτοια πράγματα.
Κοίτα, έφτιαξα αυτό που σ' αρέσει.
Δεν κάνει να πάρεις το φάρμακο με άδειο στομάχι.
Έλα, τελείωνε.
Σάντζα,
δεν θέλω το φάρμακο.
Τι είναι αυτά που λες;
Άκουσες τι είπε ο γιατρός.
Πρέπει να το πολεμήσεις.
Σάντζα, αρκετά δεν πολεμήσαμε;
Μη λες βλακείες.
Πώς έγινε αυτό;
Πώς πέρασαν τα χρόνια τόσο γρήγορα;
Έχεις χρόνια μπροστά σου.
Μην το λες αυτό.
Κάποτε έλεγες την αλήθεια.
Έλεγες την αλήθεια όσο σκληρή κι αν ήταν.
Τώρα ξαναβλέπω τα πρόσωπά τους
στα όνειρά μου.
Όλους αυτούς που προσπαθήσαμε να ξεχάσουμε.
Μάλλον επειδή φτάνει το τέλος μου,
θέλω να τους θυμηθώ όλους.
Τα ονόματά τους,
τα πρόσωπά τους…
Μακάρι να μπορούσα να ξαναζήσω εκείνα τα χρόνια άλλη μία φορά.
Όμως, Σάντζα,
πες μου την αλήθεια.
Εκείνον τον άντρα,
στ' αλήθεια δεν τον σκέφτεσαι ποτέ;
Δεν αναρωτιέσαι ποτέ πώς θα ήταν η ζωή σου
αν είχες πάρει άλλη απόφαση;
Είσαι βλάκας, το ξέρεις;
Θα πετάξω στη θάλασσα όλη την οικογένειά σου.
Κύριε, δεν έκανε τίποτα.
Δεν μου τα πούλησε αυτά.
Σας είδα με τα μάτια μου.
Μου περίσσευαν κάτι μανταρίνια και ανταλλάξαμε.
Βλέπετε; Δεν της πήρα λεφτά.
Μην τον κατηγορείτε. Δεν φταίει σε τίποτα.
Πες μου,
ξέρεις γιατί δεν πουλάμε μικρά ψάρια;
Αν τα πιάσουμε πριν γεννήσουν,
θα έχουμε όλο και λιγότερα.
Δηλαδή, δεν θα μας φτάνουν ποτέ,
θα τρωγόμαστε μεταξύ μας για μισή μπουκιά.
Αυτό, όμως, δεν κάνουμε και τώρα;
Φύγε.
Σάντζα, γιατί άργησες τόσο;
Ανησυχήσαμε.
Γιατί, Ντόκι; Έγινε κάτι;
Όχι.
Η κυρία Κιμ.
Αυτήν τη φορά είναι αλήθεια.
Το είδε με τα μάτια του ο κύριος Ρι.
Φτάνει με το κουτσομπολιό.
Τράβα κάνε καμιά δουλειά.
Δεν τεμπελιάζω επίτηδες.
Η κυρία Κιμ τής γέμισε το κεφάλι
με ιστορίες για κάτι γιαπωνεζάκια στην πόλη
που πετούν λάσπη και ακαθαρσίες
σε όποια Κορεάτισσα τολμά ακόμα να φοράει λευκά.
Δεν είδα τέτοιο πράγμα.
Ξέρεις πώς τα λέει αυτή.
Όμως… Σάντζα, για να είμαστε σίγουρες, δεν θέλω να πηγαίνεις μόνη.
Πάρε μαζί σου την Ντόκι ή την Μπόκι.
Τι είναι αυτά που λες;
Πηγαίνω μόνη μου στην πόλη από τα εννιά μου.
-Ναι, αλλά… -Έχουμε πολλή δουλειά εδώ.
Προσέλαβες την Μπόκι και την Ντόκι να σε βοηθάνε.
Η κυρία Κιμ είναι ανισόρροπη και βγάζει ιστορίες απ' το μυαλό της.
Πρόσεχε πώς μιλάς, θα βρεις τον μπελά σου.
Η κυρία Κιμ λέει
ότι ο νέος έμπορος ψαριών είναι πολύ όμορφος.
Σάντζα, τον έχεις δει;
Σιγά το πράγμα! Συνηθισμένος είναι.
Τρία χρόνια παιδεύομαι μ' αυτό.
Τα συνεργεία έχουν αρχίσει τις κατεδαφίσεις γύρω του.
Ο Άμπε δεν με αφήνει σε ησυχία.
Μου τηλεφωνούν κάθε μέρα από τον 43ο όροφο
ρωτώντας πότε θα πουλήσει αυτή.
Κάναμε τρεις προσφορές, πολύ πάνω από την εμπορική αξία.
Στην αρχή προσφέραμε 295 εκατομμύρια γεν…
Ευχαριστώ, έχω διαβάσει τα πρακτικά.
-Χεν Γκουντζ. -Χαν Γκεουμτζά.
Μετανάστευσε στην Ιαπωνία από την Κορέα το 1929.
Εγκαταστάθηκε οικογενειακώς στο Τόκιο μετά τον πόλεμο.
Αυτή ζούσε την οικογένεια, είχε καθαριστήριο.
Το 1955 η οικογένεια αγόρασε το οικόπεδο για 4.000 γεν.
Ούτε ένα αξιοπρεπές γεύμα δεν παίρνεις πια με τόσα.
Δεν τη νοιάζουν τα χρήματα.
Φυσικά και τη νοιάζουν, Ναόμι. Όλους τους νοιάζουν…
Θα της εξηγήσεις;
Αφού προφανώς είστε πλήρως ενημερωμένοι, δεν με χρειάζεστε άλλο.
Γυρίζω στη δουλειά μου.
Είναι περίπλοκο.
-Το βλέπω. -Ναι.
Εστίασε στη συμφωνία. Κλείσ' τη.
Αυτό σκοπεύω.
Ένα πλήθος 200.000 ατόμων αψήφησε τον καιρό
για να παραστεί στην κηδεία του αυτοκράτορα.
Άνθρωποι όλων των ηλικιών…
Κάποτε μου φώναξες.
-Πρώτη χρονιά μου στη δουλειά. -Σου άξιζε;
…απευθύνουν το ύστατο χαίρε.
-Ναι, μου άξιζε. -Μπράβο που το παραδέχεσαι.
Σε θαυμάζαμε όλοι οι καινούριοι.
Παρατατικός; Δεν με θαυμάζετε πια;
Δεν εννοούσα αυτό.
Ναι, δεν πειράζει.
Ξέρω τι συζητάνε όλοι.
Ποιος έκλεισε μεγάλη συμφωνία; Ποιος φέρνει ζημιές;
Ποιος παίρνει προαγωγή και πάει στον 43ο όροφο;
Το παραδέχομαι, κι εγώ αυτά έλεγα συνέχεια.
Κι εσύ στον παρατατικό.
Θες να μάθεις πώς βρέθηκα εδώ; Να μάθεις τι διάολο συνέβη;
Ναι, είμαι περίεργος.
Παντρεύτηκα.
Έκανα δύο παιδιά.
Αγόρασα σπίτι στην πόλη, σπίτι στην εξοχή.
Πριν το καταλάβω, τα μηδενικά στην αμοιβή μου
δεν τα έβλεπα πια ως παιχνίδι.
Τα έβλεπα ως μέσο επιβίωσης.
Έτσι…
έκανα λάθος επιλογές…
τα νούμερά μου έπεσαν.
Αγχώθηκα, κι άλλες λάθος επιλογές.
Στο μεταξύ,
η σύζυγος, απόφοιτος του Πρίνστον, δεν έχει δουλέψει ποτέ,
αρχίζει τα παράπονα ότι ποτέ δεν είμαι σπίτι.
Κι όταν είμαι, είναι σαν να λείπω.
Έτσι, ένα πρωί,
μπαίνω στο αμάξι να οδηγήσω τα 49 λεπτά ως το γραφείο.
Κι ενώ βάζω κολλύριο,
μου ανακοινώνει ότι θέλει διαζύγιο.
Της λέω ότι θα το συζητήσουμε,
μου λέει ότι δεν υπάρχει τίποτα να πούμε.
Τη ρωτάω πώς πετάει έτσι δέκα χρόνια γάμου.
Κι εκείνη με ρωτάει πώς και δεν πρόσεξα
ότι από μελαχρινή έγινε ξανθιά.
Ναι, ο γάμος μου γαμήθηκε.
Και μετά η καριέρα μου. Έτσι κατέληξα εδώ.
Τι ήμουν; Σούπερμαν ή Γκοτζίλα;
Θα νικήσει η Χώρα του Ανατέλλοντος Ηλίου
τη γη της ελευθερίας;
Για να είμαι ειλικρινής, δεν με απασχολεί και πολύ.
Με δουλεύεις; Για τον μισθό σου μιλάμε, Σόλομον.
Οι Ιάπωνες αγοράζουν δολάρια,
οι Αμερικανοί γερμανικά μάρκα,
οι Γερμανοί μαζεύουν στερλίνες και πάει λέγοντας.
Το χρήμα κυκλοφορεί τόσο γρήγορα
που τα εθνικά νομίσματα δεν έχουν καμία σημασία.
-Πες το στο τμήμα συναλλάγματος. -Οι χώρες δεν έχουν σημασία.
Τι εννοείς;
Αυτό που πραγματικά μετράει
είναι το τελικό σου σκορ να αψηφά τη βαρύτητα.
Γι' αυτό ήρθες εδώ, λοιπόν;
Για τη βαρύτητα;
Το κάνεις σε όλα τα μηχανήματα;
Δεν το κάνω εγώ πια.
Έχουμε κάποιον που έρχεται τη νύχτα.
Ναι, αλλά είναι σωστό;
Κι εγώ το ίδιο ρώτησα όταν ο Γκότο μου άνοιξε τα μάτια.
Ήμουν στην ηλικία σου.
Πειράζεις τα καρφιά.
Όλοι το κάνουν.
Βλάκας είσαι να μην το κάνεις κι εσύ;
Πολύς κόσμος πιστεύει ότι θα κερδίσει αν τραβήξει σωστά τον μοχλό.
Αλλά δεν επηρεάζουν καθόλου το αποτέλεσμα.
Ούτε κι εμείς.
Το να πειράζεις τα καρφιά δεν αλλάζει τις πιθανότητες.
Ένα σπρωξιματάκι τούς δίνουμε. Αυτό είναι όλο.
Ο Γκότο πάντα λέει "Μην είσαι άπληστος".
Νιώσε τον πόνο τους όταν χάνουν.
Νιώσε τη χαρά τους όταν κερδίζουν.
Για να δούμε πώς τα πήγες.
Καλώς ήρθατε!
ΝΙΟΥ ΓΚΡΑΝΤ ΒΕΓΚΑΣ
Κύριε Μπάντο, έχω τα έγγραφα του δανείου.
Με συγχωρείς για λίγο.
Παρακαλώ, ελέγξτε όλα τα ποσά.
Είναι 4 δις γεν, σωστά.
Θα το πάω στην τράπεζα αμέσως.
Υπάρχει περίπτωση να μην εγκριθεί το δάνειο;
Καμία.
Θα αρχίσετε το χτίσιμο του κτιρίου σε λίγες εβδομάδες.
Συγχαρητήρια.
Ευχαριστώ πολύ.
Ώστε αυτό…
το μικροσκοπικό γελοίο οικοπεδάκι…
Ένα δισεκατομμύριο.
Με δουλεύεις;
Απέρριψε τρεις προσφορές. Ας αφήσουμε τα παιχνίδια.
Κάν' της μια προσφορά που δεν θα μπορεί να αρνηθεί.
Πριν πέντε χρόνια, δεν θα δίσταζες καθόλου.
Ξέρεις πως λέω αλήθεια.
Ναι. Εντάξει. Καλά.
Στάσου. Δεν θα της μιλήσουμε;
Ναι, αλλά δεν θα έρθεις μαζί μου.
Σάντζα!
Κυρία, δεν έχω χρήματα σήμερα.
Σου το κάνει δώρο.
Ποιος;
Ο νέος έμπορος ψαριών.
Αυτός που αρέσει σε όλες τις κοπέλες.
Κι εγώ ξαφνιάστηκα.
Δεν ξέρω τι κάνουν στην Ιαπωνία, αλλά εδώ αυτά…
είναι ξεδιάντροπα.
-Και μάλιστα σε μια κοπέλα σαν εσένα. -Κυρία, προσέχετε τα λόγια σας.
Δεν γνωρίζω αυτόν τον άντρα.
Δεν έχουμε καμία σχέση.
Δεν μπορώ να δεχτώ το δώρο του.
Θέλω να πάω στο Τόκιο να δω έναν αγώνα.
Έχουν έναν παίκτη τόσο καλό όσο ο Μπέιμπ Ρουθ.
-Δεν τον ξέρω αυτόν. -Αφού είσαι ανίδεος.
Πού πας εσύ; Φαίνεται βαρύ αυτό που κουβαλάς.
Ομορφούλα είσαι.
Δεν θες να σε βοηθήσω;
Δεν καταλαβαίνω τι λέτε. Πρέπει να προλάβω το φέρι.
Τι λέει; Ακόμα και η γλώσσα τους είναι σιχαμερή.
Τι έχουν οι τσάντες;
Πρέπει να φύγω. Θα ανησυχήσει η μάνα μου.
Σταματήστε!
Γι' αυτό βρομάτε όλοι, επειδή τρώτε αυτά.
Ούτε τα σκυλιά μας δεν θα τα έτρωγαν.
Βάζουμε ένα στοίχημα;
Ποια είναι μεγαλύτερα; Αυτά εδώ ή τα δικά της;
Για να δούμε.
Σταματήστε!
-Τι κάνετε; -Αφήστε την.
Σταματήστε!
Βοήθεια κάποιος! Βοήθεια!
Σταματήστε! Μη, σας παρακαλώ!
Αφήστε με!
Αλήτες.
Θέλετε να πεθάνετε;
Αν πεθάνετε εδώ και τώρα,
κανείς δεν θα σας κλάψει.
Ζητήστε συγγνώμη.
Αλλιώς, ξέρετε τι θα πάθετε.
Πιο χαμηλά.
Παρακαλούμε, συγχώρεσέ μας.
Είμαστε άχρηστα σκουπίδια!
Αφήστε μας να φύγουμε.
Συγγνώμη!
Είσαι ικανοποιημένη;
Θα μείνουν έτσι μέχρι να πεις.
Δρόμο.
Δεν θα ξανασυμβεί.
Τι είπατε σ' αυτά τα αγόρια;
Ότι αν σε ξαναενοχλήσουν, θα τους σκοτώσω
και θα τους δώσω στα σκυλιά.
Σ' το λέω για να μην ανησυχείς άλλο.
Είχα ξεχάσει πόσο όμορφη είναι αυτή η χώρα,
πόσο σθεναρή,
πόσο δυνατή.
Πόσον καιρό λείπετε;
Δεκατέσσερα χρόνια.
Έχω ζήσει περισσότερο εκεί παρά εδώ.
Ηρέμησε, δεν θα σε πειράξω.
Θα πετάξετε το πουκάμισο;
Γιατί να το πετάξω;
Είσαι παράξενη κοπέλα.
Δεν είπα εγώ ότι θα ρίξω ανθρώπους στα σκυλιά.
Φέρτε το αύριο στο ρυάκι. Θα το πλύνω πριν το γεύμα.
Κυρία μου,
συγγνώμη για την ενόχληση, ήθελα να μιλήσουμε λίγο.
Τι πουλάς;
Αγοράζω.
Αυτοί οι απατεώνες θα έχουν απελπιστεί.
Πού σε βρήκαν εσένα;
Εγώ ήρθα σ' αυτούς.
Γιατί;
Ομολογώ πως είστε πολύ επίμονοι.
Ανοίξτε το, παρακαλώ.
Καλλιεργούνται σ' αυτό το σχήμα.
Καλλιεργούνται;
Η γεύση τους είναι απαίσια.
Αλλά κοστίζουν 9.000 γεν.
Εννέα χιλιάδες γεν!
Τρελός θα είσαι.
Καλή μου κυρία.
Το 1955, αγοράσατε το οικόπεδο 4.000 γεν.
Αυτό το καρπούζι αξίζει τα διπλά.
Αν μας το πουλήσετε,
θα σας δώσουμε ένα δις γεν.
Για τόσο νέος, μιλάς καλά τα κορεατικά.
Ξέχασα μερικά όταν πήγα στην Αμερική.
Τα μιλάς καλύτερα από τα παιδιά μου.
Ο άντρας μου πέθανε πριν λίγα χρόνια.
Δεν ήθελε να μάθουν αυτήν τη γλώσσα.
Και τώρα τα παιδιά μου
δεν ξέρουν ούτε τη γλώσσα των ονείρων της μάνας τους.
Θα σας στεναχωρεί αυτό.
Ποιος σου έμαθε κορεατικά;
Η γιαγιά μου.
Έχασα μικρός τη μάνα μου.
Ο πατέρας μου δούλευε πάρα πολλές ώρες.
Η γιαγιά μου με μεγάλωσε.
Θα πέρασε κι εκείνη δύσκολα.
Για να θρέψει την οικογένειά της,
δούλευε μέρα-νύχτα σπρώχνοντας το καρότσι της
πουλώντας κίμτσι.
Χέρια καμένα απ' το τσίλι.
Μη λες άλλα.
Και ποια οικογένεια δεν υπέφερε;
Πες μου την αλήθεια.
Όταν οι γέροι μιλούν για όσα υπέφεραν,
δεν είναι κουραστικό;
Αυτός δεν είναι ο σκοπός;
Να μας κουράσουν.
Σκεφτείτε τα παιδιά σας. Δεχτείτε την προσφορά.
Έχεις πάει σχολείο;
Ξέρεις γραφή και ανάγνωση;
Ο πατέρας προσπάθησε να με στείλει,
αλλά η μάνα μου δεν με άφησε.
Κρίμα.
Με τα κατάλληλα εφόδια,
θα είχες φύγει από δω.
Γιατί να φύγω από δω;
Εδώ γεννήθηκα, εδώ μένουν οι γονείς μου.
Έτσι θέλεις να ζήσεις;
Δεν ήξερα ότι τα λόγια μου θα σε προσβάλουν.
Ξέρω ότι είμαι φτωχή και αμόρφωτη.
Δεν θα αποκτήσω ποτέ όσα έχετε εσείς κι η Τζιγιούν,
αλλά μη με κοροϊδεύετε γι' αυτό.
Δεν θα το επιτρέψω.
Πρέπει να φύγω.
Έλα τώρα.
Απλώς ρώτησα αν κάνεις όνειρα.
Κάποτε ήμουν φτωχός σαν εσένα.
Ακόμα φτωχότερος,
όσο απίστευτο κι αν είναι.
Αλλά ακόμα και τότε έκανα όνειρα.
Και δεν άφησα κανέναν να μου τα κλέψει.
Είμαστε στη Γεόνγκντο.
Εδώ είναι η Ιαπωνία.
Εδώ η Οσάκα.
Εδώ μένω.
Εκεί υπάρχουν τα πάντα.
Τα γλυκύτερα αμερικανικά πορτοκάλια.
Ταϊβανέζικες μπανάνες.
Τα πιο εκλεκτά γαλλικά γλυκίσματα.
Σχεδόν κάθε σπίτι έχει ηλεκτρικό.
Ηλεκτρικές θερμάστρες σε ζεσταίνουν τον χειμώνα.
Ηλεκτρικά τρένα για κάθε γωνιά της πόλης.
Τη νύχτα, τα φώτα λαμπυρίζουν
ρίχνοντας παντού την υπέροχη λάμψη τους.
Ένα πραγματικό θαύμα.
Φαντάσου, αν η Οσάκα έχει όλα αυτά,
τι υπάρχει να δεις στον υπόλοιπο κόσμο.
Μαντζουρία.
Κίνα.
Ευρώπη.
Και στην άλλη άκρη του κόσμου…
η Αμερική.
Έχω πάει μία φορά.
Πώς ήταν;
Τα πάντα. Και τίποτα.
Τι κοιτάς;
Αυτή είναι η Ιαπωνία;
Κι εδώ είμαστε εμείς;
Ενδιαφέρον.
Ποιο;
Μάλλον…
πάντα τη φανταζόμουν πολύ μεγαλύτερη από μας.
Σαν ένα τεράστιο στόμα έτοιμο να μας καταπιεί.
Και τι καταλαβαίνεις από αυτό;
Δεν είναι ανάγκη να μένουμε έτσι.
Μπορούμε να τους νικήσουμε.
Σάντζα.
Θέλω να ξανάρθω εδώ.
Όταν θα πλένεις ρούχα.
Μπορώ;
Είχαν άλλη γεύση σήμερα.
Ήταν πικρά.
Τις προάλλες ανέφερες την Τζιγιούν.
Γιατί;
Δεν έπρεπε.
Δεν είναι σωστό να την κατηγορώ για όσα δεν έχω.
Γιατί όχι;
Δεν κέρδισε τίποτα μόνη της.
Αλλά η Τζιγιούν και οι όμοιοί της θα βρεθούν προ εκπλήξεως.
Γιατί;
Ο πατέρας της χρωστάει πολλούς φόρους για το κτήμα του.
Σε λίγο καιρό η γη τους θα κατασχεθεί.
Σε κανέναν δεν αξίζει να του παίρνουν την περιουσία.
Λες ανοησίες όπως όλοι οι άλλοι.
Δεν νιώθετε καμία αφοσίωση;
Καμία.
Ούτε κι εσύ θα έπρεπε.
Όλοι είναι διεφθαρμένοι.
Τότε…
γιατί είστε εδώ
αφού η χώρα σας είναι πια η Ιαπωνία;
Όταν ήμουν νέος, έφυγα απένταρος.
Τώρα που πέτυχα, ήθελα να γυρίσω…
για να δω αν η σκιά που άφησα πίσω μου…
είναι ακόμα εδώ.
Μπορεί να είμαι ανόητος.
Λοιπόν; Είναι η σκιά ακόμα εδώ;
Τι κάνετε;
Όταν ήμουν μικρός,
ο πατέρας μου κι εγώ είχαμε μόνο από μία αλλαξιά ρούχα.
Κάθε βράδυ τα έπλενα και τα άπλωνα όλη νύχτα.
Τα φορούσαμε το πρωί χωρίς να έχουν στεγνώσει.
Μια μέρα,
είχα τη φαεινή ιδέα να βάλω τα ρούχα δίπλα στη φωτιά…
για να στεγνώσουν.
Είχα τον νου μου στο μαγείρεμα.
Ακόμα το θυμάμαι πολύ καθαρά.
Πρέπει να ανακατεύεις το κριθάρι συνεχώς για να μην καεί η κατσαρόλα.
Ενώ ανακάτευα, κάτι μου μύρισε.
Όταν έτρεξα έξω
είδα μια τρύπα τόση
στο μανίκι του πατέρα.
Κάηκε πέρα ως πέρα.
Με μάλωσε πάρα πολύ εκείνο το βράδυ.
Πού είναι ο πατέρας σας τώρα;
Έχει πεθάνει.
Ξεχασμένος εδώ και χρόνια.
Από πού έρχεται τόση βροχή;
Και γιατί πέφτει όλη στη Γεόνγκντο;
Γιατί δεν πέφτει στη Σεούλ;
Ή στην Ιαπωνία;
Ή στην Κίνα;
Σάντζα!
Έλα να μας βοηθήσεις.
Τι έχεις πάθει;
Η κόρη σας δεν θέλει να βρεθεί,
αλλιώς όλο και κάτι θα είχα βρει.
Δηλαδή, τίποτα;
Δεν μπορεί, κάτι θα υπάρχει.
Έστω κάτι!
Κανένα στοιχείο.
Δηλαδή, εξαφανίστηκε έτσι απλά;
Ετσούκο, περίμενέ με στο αμάξι.
Θα τον πληρώσω.
Ήξερα ότι ήταν μάταιο, πετάξαμε τα λεφτά μας.
Άσ' το σ' εμένα.
Ευχαριστώ για τη βοήθεια.
Λοιπόν…
πες τι ξέρεις.
Το σούρουπο,
ο αυτοκράτορας ενταφιάστηκε δίπλα στους γονείς του.
Η σορός του τοποθετήθηκε σε τρία φέρετρα, μαζί με προσωπικά του αντικείμενα.
Την είδαν πριν οκτώ μήνες στο Τόκιο.
Τι;
Τι σημαίνει αυτό;
Που λες…
δούλευε σε οίκο ανοχής.
Είχε πολλούς πελάτες.
Ναι;
Λέγετε;
Παρακαλώ;
Παράξενο που ακούω τη φωνή σου.
Χάνα, εσύ είσαι;
Ξέχασες τη φωνή μου;
Και τι προφορά είναι αυτή;
Χάνα, μου έχεις λείψει.
Άσε τα αστειάκια.
Σίγουρα δεν με είχες σκεφτεί καθόλου μέχρι που με άκουσες.
Δεν ισχύει αυτό.
Ένα μόνο καλό φέρνει η βροχή.
Το δάσος γεμίζει μανιτάρια.
Τώρα;
Γιατί όχι;
Να τα πας στο σπίτι να φτιάξει η μάνα σου σούπα.
Έχω μπουγάδα.
Είμαστε δύο.
Θα μας πάρει τον μισό χρόνο.
Πώς βρήκες το νούμερο;
Βλέπεις, όλοι με υποτιμούν.
Ακόμα κι εσύ.
Πού ήσουν όλον αυτόν τον καιρό;
Τι βαρετές ερωτήσεις.
Ρώτα με αν είμαι ακόμα όμορφη.
Είσαι ακόμα όμορφη;
Αν κλείσω τα μάτια μου,
μας βλέπω καμιά φορά μαζί.
Θυμάσαι που ήμασταν γεμάτοι ελπίδες;
Ήμασταν παιδιά.
Όχι, δεν ισχύει αυτό.
Ήμασταν σοφοί και ελεύθεροι.
Πες μου πού είσαι, σε παρακαλώ.
Και να σου έλεγα, δεν θα ήξερες πώς να με βρεις.
Θα σε βρω.
Είμαι μέσα στο σκοτάδι, Σόλομον.
Είμαι εδώ τόσο πολύ καιρό που δεν ξέρω πώς να βγω.
Ακόμα κι εσύ…
δεν μπορείς να με βρεις.
Σε ψάχνει η κυρία Ετσούκο.
Μην της πεις τίποτα.
Αν της το πεις, δεν θα σου ξανατηλεφωνήσω.
Ακόμα σε ονειρεύεται.
Θα σε κλείσω! Αλήθεια!
Γιατί έφυγες; Γιατί μας άφησες;
Δεν ήταν δική μου απόφαση, το ξέρεις!
Δεν ήθελα να φύγω.
Δεν ήθελα να σε αφήσω!
Αλλά καλύτερα που έφυγες.
Ακούγεσαι πια εντελώς Αμερικανός.
Και αυτή που είναι δίπλα σου,
σου αρέσει πολύ, έτσι;
Σιχαίνομαι τις κοπέλες σαν αυτήν.
Με βλέπεις τώρα;
Όχι τώρα.
Νυστάζω.
Περίμενε!
Έχω πολλά να σου πω.
Δεν μπορώ να τα πω σε κανέναν.
Χαίρομαι που ακόμα με χρειάζεσαι.
Νιώθω καλύτερα.
Πού είσαι;
Θα σε ξαναπάρω.
Πότε;
Όποτε μπορέσω.
Χάνα;
Υποτιτλισμός: Κώστας Φαρμάκης